Alfa Romeo 145

Alfa Romeo 145 (type 930) var en lille mellemklassebil fra den italienske bilfabrikant Alfa Romeo.

Historie 
Alfa Romeo 145 blev bygget fra april 1994. Den femdørs søstermodel var den i december 1994 introducerede Alfa Romeo 146. Den interne betegnelse for 145 og 146 var 930.

I den første tid fandtes 145 med de fra Alfasud og 33 kendte otteventilede boksermotorer på 1,4 (66 kW/90 hk) og 1,6 (76 kW/103 hk) liter samt en 1,7-liters 16V-motor (95 kW/129 hk). Derudover fandtes der en turbodieselmotor på 1,9 liter med 66 kW/90 hk.

Udefra kunne den første generation kendes på det ovale udstødningsrør og heldækkende hjulkapsler med indpræget Alfa Romeo-logo. I kabinen dominerede et gråt instrumentbræt med rektangulære ventilationsdyser billedet.

I 1995 introduceredes på Frankfurt Motor Show Alfa Romeo 145 Quadrifogilo Verde som topmodel i 145-serien. Forskellene i forhold til øvrige 145-modeller var sidelisterne med grønt Quadrifogilo-emblem, letmetalfælge, sportssæder, ændrede instrumenter, læderrat og en specielt afstemt sportsundervogn. Motoren var en 2,0-liters firecylindret rækkemotor med dobbelttænding og 110 kW/150 hk.

Facelift 
Med faceliftet i slutningen af 1996 blev motorprogrammet ændret fra boksermotorer til firecylindrede rækkemotorer med dobbelttænding, da boksermotorerne på grund af bilens betydeligt højere egenvægt i forhold til forgængeren ikke kunne opfylde de ønskede præstations- og forbrugsværdier. Motorprogrammet omfattede nu benzinmotorer fra 1,4 til 2,0 liter og den hidtidige dieselmotor.

Karrosseriet blev dog ikke modificeret udvendigt. Så modellerne adskilte sig kun i detaljer: Tredje bremselygte og rundt udstødningsrør. Motorbetegnelsen var ikke længere placeret til venstre på bagagerumsklappen bag "145"-skrifttrækket, men derimod på højre side sammen med skrifftrækket "T.SPARK" eller "TD".

I kabinen blev bilen dog stærkere modificeret med tofarvet midterkonsol med modificerede knapper til varme og ventilation såvel som runde ventilationsdyser, og rattet blev udstyret med et påsat, farvet Alfa Romeo-logo.

I efteråret 1998 fulgte endnu et facelift. De udvendige modifikationer berørte frem for alt kofangerne, som fik en rundere optik. Derudover var kofangerne nu lakeret i samme farve som resten af bilen. Hjulkapslerne fik et farvet Alfa Romeo-logo.

Kabinen blev kun lettere modificeret: Ventilationsdyserne og instrumenterne blev forsynet med kromringe, ligesom dørhåndtagene. Sideairbags blev nu standardudstyr.

Motorprogrammet blev kun ændret i detaljer: 1,8- og 2,0-litersmotorerne fik variabel indsugningsmanifold, hvilket øgede effekten til 106 kW/144 hk hhv. 114 kW/155 hk, og der kom en ny dieselmotor med commonrail-indsprøjtning og 77 kW/105 hk.

Modellen udgik af produktion i december 2000, og blev herefter afløst af Alfa Romeo 147.

Tekniske specifikationer

Litteratur 
 Alfa Romeo 145 instruktionsbog. Fiat Automobiler Danmark A/S, oktober 1994.
 Alfa Romeo 145 instruktionsbog. Fiat Auto S.p.A., oktober 1996 (på engelsk).
 Alfa Romeo 145 instruktionsbog. Fiat Auto S.p.A., marts 1998 (på fransk).

Kilder

Eksterne henvisninger 

145
Små mellemklassebiler
Forhjulstrukne biler
Biler introduceret i 1994
Biler fra 1990'erne
Biler fra 2000'erne